חוק המכר קובע תקופת בדק, שמתחילה עם העברת דירה חדשה מהקבלן שבנה אותה לידי הרוכשים. במסגרת תקופת הבדק על הקבלן מוטלת האחריות לתקן כל ליקוי בנייה שמתגלה בדירה, או לפצות את הרוכשים בגין ליקוי שאינו ניתן לתיקון. הדרך הטובה ביותר לממש את אחריות הקבלן על ליקויי בנייה שונים היא לאתר ולהוכיח אותם באמצעות בדיקה מקצועית הנקראת "בדק בית", ומומלץ לכל רוכש או רוכשת דירה חדשה מקבלן להזמין ולבצע אותה מוקדם ככל האפשר.